Budem hádať. Latte s ovseným mliekom, bez cukru.
Presne tak, pane.
A aj čokoládu Echo, ak ich máte.
Je to moje stredné meno. Ešte niečo?
Všetko, ďakujem.
Dobre. Platba prijatá. Tvoja objednávka.
MLIEČNA ČOKOLÁDA
Dík, brácho.
Nemáš za čo, Cameron. Super pokec. Tak zajtra.
Pozri, svojho brata poznám. Je veľmi citlivý.
Haló?
Čau. Hej.
Nie, práve prichádzame do stanice.
Stanica Summit Park.
O chvíľu sa uvidíme, dobre?
Ahoj.
Celá vaša.
Vlak prichádza do stanice Summit Park.
Ďalšia stanica Stadium Avenue.
Božemôj.
Ach, kurva.
Och, nie.
Ach, doriti.
Prepáčte. Ospravedlňte ma.
Cameron.
Tu Dr. Scottová.
Pozrite, nechcem na vás tlačiť,
ale váš posledný sken ukázal zrýchlený úpadok.
Je podstatné, aby sme pokračovali...
Vypnúť zvuk.
Kvík. Si tu?
Dobrý chlapec.
Nechali ste mi niečo?
Hej? Dnes ste mi nezjedli všetko jedlo?
CORYHO IZBA „DOC“
Detský fenomén alebo budúci masový vrah?
Už sa neviem dočkať rodička.
SLEČNA JONESOVÁ DNEŠNÉ ÚLOHY GRR
Labutia pieseň
Vitajte v Dome Arra, Cameron. Rada vás spoznávam osobne.
Poďte ďalej.
Toto je náš hlavný obytný priestor.
Páni.
ZMLUVA O SÚHLASE
PODMIENKY MLČANLIVOSTI FINÁLNY SÚHLAS
Viem, že tieto pojmy môžu byť nepríjemné.
Pamätajte, že ak sa v ktoromkoľvek bode procesu hodnotenia
rozhodnete nepokračovať, nikdy neopustí toto zariadenie.
A nie je... žiadna šanca, že by tú chorobu dostal?
Ako som naznačila, aby sme tomu predišli, upravili sme
relevantné vlákna jeho DNA.
Čo sa s ním stane, ak sa rozhodnem to neurobiť? Len tak...
Bez tušenia zaspí. Nebude vedieť nič.
Tu ho budeme volať Jack, ak vám to meno vyhovuje.
Toto je riadiaca miestnosť.
A toto je Dalton.
- Vitajte, Cameron. - Dobrý.
Dalton je psychológ a náš hlavný technik.
A to je celý náš tím.
Len vy traja?
Traja ľudia. Systémy umelej inteligencie odvádzajú prácu za 50 ľudí.
Než vás pustíme dnu,
musím vás požiadať o vypnutie kamier vo vašich šošovkách a hodinkách.
Ach, dobre.
Deaktivuj kamery.
Ďakujem.
Tak, pôjdeme dnu?
Molekulárne regenerovaný.
Načrtnutý podľa vašej DNA.
Cameron Turner do poslednej molekuly.
Sníva?
Ešte nie.
Nech sa páči. Nezobudí sa.
Prepáčte, doktorka.
Nemôžem to urobiť.
Viem, aké je to pre vás vážne rozhodnutie.
Viem, čím si prechádzate.
Ale...
SPRÁVY DR. SCOTTOVÁ
akonáhle svojej žene poviete, že zomierate,
túto možnosť stratíte.
Buď jej to poviete,
alebo urobíte toto a život vašej rodiny bude pokračovať.
Ale vzhľadom na váš zhoršujúci sa stav nemôžeme zdržiavať, Cameron.
Prosím, zavolajte mi.
Turpan okuliarnatý.
Výborne. A toto?
Cory?
Potápač prilbatý.
Croissaint!
Nie.
Požičiaš mi ceruzky?
Pozdávajú sa ti moje ceruzky?
Tú súpravu mám už 22 rokov. Máš na ňu zálusk?
Šak ich nepoužívaš.
„Šak“? Kedy si začal hovoriť „šak“?
Nepoužívaš ich, odkedy zomrel Andre.
Cam, čo to s tebou v poslednej dobe je?
Pozri, viem, že si umelec a je to pre teba hrozné. Chápem.
Ale toto je zdravý prírodný čaj.
Nenavrhujeme tu nejaký ayahuascový odvar.
Keď to bude podľa klientovho priania, máme vyhraté, chápeš?
Tak spolupracuj. Dobre?
- Dobre. - Mám ťa rada. Čau.
PRÍRODNÝ SYPANÝ ČAJ
Dal by si si?
NOVÉ SPRÁVY - 21 DR. SCOTTOVÁ
- Andre. - Cory, povieš „strýko Andre“?
Mimochodom, je to klonovanie.
- Nie! - Ale áno.
Technicky nie. V tom článku sa písalo, že nie je.
Je to... regenerácia.
Je jedno, ako to voláš, Andre. Aj tak je to čudné.
Je mi jedno, aká dobrá bude tá technika.
Vedel by si, že to nie je ozajstný človek.
Počuj, ja len hovorím, čo keby to bolo možné?
Hypoteticky? Čo keby na to naozaj prišli?
Nezvládnu, Andre. Človeka nemôžeš reprodukovať. Nedá sa to.
- Cameron? - Nie. Nie, do tohto sa nezamotám.
Ale, no tak.
Debate o smrti pri raňajkách sa nič nevyrovná.
Dobre.
- Je to zábavné? - Však? Smiešne. No tak.
No, keby tu s nami teraz mohla byť mama,
a teda, vôbec by sme to nevedeli rozoznať, tak áno.
Chápeš, zabudni na etiku. Brala by som to.
Teda až na to,
že keby jej omylom vymazali záľubu k jachtárskej hudbe,
- netrúchlila by som. - Hej.
Šialená. Ukáž tie pohyby, Poppy.
A je to tu.
Áno.
SPRÁVA OD DR. SCOTTOVEJ STRETNEME SA?
Viem, ako sa cítite, ale nie je to klamstvo.
Keď mu vymažeme spomienky na tento proces,
v ten deň sa doma zobudí ako Cameron Turner.
A nikto to nebude vedieť. Ani on.
Jedine tak to funguje. Bezchybná výmena.
Koľko ich tu je? Chcem to vedieť.
Boli by ste tretí.
O pár rokov to bude bežné ako transplantácia srdca.
Než sa rozhodnete, vráťte sa a skúste s ním stráviť týždeň.
Nie je to len moje rozhodnutie. Moja žena o tom musí vedieť.
Buď sa rozhodnete, že vaša žena by to chcela, čo si vyžaduje utajenie,
alebo sa rozhodnete, že nie, a poviete jej, že umierate.
Každopádne rozhodujete za ňu.
Pozrite, žena, s ktorou sa stretnete, nemá ani tušenia o tom, že je kópiou.
Ani jej dcéra, matka či jej priatelia.
Tak kde je to klamstvo?
Ach, zdravím. Pán Turner, správne?
Áno. Cameron.
Hľadáte trojizbák v okolí?
Ach, áno.
Ach, to je moja šéfka, Samantha.
Som jej dcéra.
Dcéra.
Vládne tvrdou rukou.
Nech sa páči, posaďte sa.
Práve dnes prišli dobré novinky.
V správe ste spomenuli, že máte syna, však?
Hej. Cory.
Aj on vás má v hrsti?
Hej. Čím sú menší, tým sú panovačnejší.
- Ahoj. - Ahoj.
- Hej? - Hej.
Cory je na večeru u Jessieho?
Hej. Vráti sa o 20.00.
- Máš prestávku? - Hej.
Myslím, že na ultrazvuk dostaneme doktora Herberta.
Čakám na potvrdenie, ale vyzerá to sľubne.
Hej.
Dobre. Herberta máme radi.
Pripravený na sexy telo ako kolkárska guľa?
Stále tomu nemôžem uveriť.
Znovu budeme ľúbiť nového malého človiečika.
Sedem mesiacov.
Čo je, Cam?
Nič. Len...
Len to...
Nuž, my...
Cameron?
To ten nový malý človiečik. A...
Ešte stále som si to neuvedomil, vieš.
Ach, macko.
Cam.
Viem, že mi to chvíľu trvalo,
a viem, že už chvíľu nie sme sami sebou,
ale toto dieťatko bude pre nás dobré.
Hej.
Budeme v poriadku. Dobre?
Cory.
Cameron?
Zmenil som názor.
Môžem si prisadnúť?
Ahoj. Ja som Cameron.
Kate.
Takže ste ju stretli?
Včera.
Ako sa má?
Dobre. Asi.
Snažila sa vám predať dom?
Byt.
To je naša práca.
Týždeň?
Klienti to na teba len tak vyvalili, bez varovania?
Čo sa deje, Cam?
Nič.
Ich dizajnér v poslednej chvíli ochorel a potrebovali niekoho osobne.
Je mi to ľúto, P. Naozaj.
Naozaj teraz nechcem byť preč. Ver mi.
Dobre. No, asi by som sa mala vrátiť.
- Porozprávame sa neskôr, dobre? - Dobre.
Takže, Cameron.
Počas celého procesu budete v bezvedomí. Trvá to asi šesť hodín.
Dobre. Bude mať všetko?
Každú spomienku
až do momentu, keď ste v tomto kresle stratili vedomie.
O chvíľu zaspíte.
Dobre. Myslím... Mys...
Mys...
Máš svoju chvíľku. Máš svoj deň.
Ďakujem.
Takže má všetko?
Aj spomienky z vášho hlbokého podvedomia.
Nie sú to iba moje spomienky.
Sú mojej ženy, môjho syna.
Nie sú súčasťou nejakého experimentu.
Chcel by som sa s ňou porozprávať.
Keď tam poslali moje „druhé ja“ a videla som,
ako sa jej do očí pozerá moja mama, nevediac, že to nie som ja,
alebo ako sa s ňou rozpráva moja dcéra...
Teda...
A keď jej vymazali pamäť,
vedela som, že o tej lži už nevie. Pocit viny ma opustil rýchlo.
Máme rovnakého onkológa, viete?
Dr. Kerosimová?
Hej.
Pacient predo mnou sa u nej tiež liečil.
Vaša dcéra vyzerala šťastná. Vlastne obe.
Hej?
Ako dlho tam už je?
Okolo...
štyridsaťdva dní a šesť hodín.
Okolo?
Len odhad.
Kontrolou pamäti sa uistíme,
že jeho vedomé a podvedomé spomienky
sú dokonale zladené s vašimi.
Zo začiatku to bude zvláštne.
Len sa skúste na každú spomienku sústrediť.
Keď budete pripravený, Cameron.
Ahoj.
Cameron, ten obrázok sa mi páči.
Dýchajte.
Zdá sa to skutočné, lebo pre váš mozog to skutočné je.
Preskočilo to úplne dozadu.
To je normálne.
Keď budeme postupovať, systém preverí každý bod v čase
až k narodeniu.
Je dôležité, aby ste sa snažili ostať v spomienke a neporušiť prúd, dobre?
Dobre. Dobre.
Na váš pokyn.
Ahoj, pamätáte si ma spred pár týždňov?
Hej. Zjedli ste mi čokoládu.
Totiž, aj ja som si ju kúpil.
A dúfam, že na to ste už prišli. Hej.
Hej. Rada by som videla vašu tvár, keď ste na to prišli.
Nebol to môj najlepší moment.
No, len som vás tu uvidel sedieť,
a... niečo... niečo som urobil.
Mám to v taške.
Nech sa páči.
Páni. Páni, ste dobrý.
Ach, vďaka. Až teraz si uvedomujem,
že takto vyzerám ako ešte väčší psychopat.
- Ach, áno? - Ale nie som! Sľubujem.
Talentovaný psychopat je lepší ako bez talentu...
Hej. To si cením.
Mimochodom, som Cameron.
Cameron. Poppy.
Poppy.
Teší ma.
To je moja zastávka.
Ach, dobre. Jasné. Nuž, nechám ťa ísť.
Ešte raz prepáč, že som ti zjedol čokoládu.
Dúfam, že sa uvidíme.
- Ďalšia zastávka: Summit Park. - Všetko dobré prajem.
Všetko dobré.
Hej, Cameron?
Tu máš.
Ach, to je pre teba. Nechaj si ho.
Daj mi ho znovu.
Dobre.
Poppy.
- Tak? Už sa bojíš? - Trochu.
Je to fakt niečo.
Tá hrozná vec, čo som urobila včera?
Áno.
Pustite ma von.
Ešte chvíľu počkaj. Nie som pripravený.
Dlho sme na teba čakali.
Veľmi mi pripomína Coryho. Si rozkošná.
A potom prišla tretia.
Nechcem sa na teba pozerať. Rozosmieva ma to.
Mami.
- Nevrátim sa tam. - To nič.
Videl som ju v jej izbe.
Plakala a vyzerala veľmi smutná.
To kvôli Andremu?
Cameron Turner, toto je moje dvojča, Andre.
Ahoj, Andre.
- Mala som ho zastaviť. - Nie, nie.
Mala som ho zastaviť.
Je to moja vina, Cam. Je to moja vina.
- Ja... - V poriadku, Cameron?
- Prepáčte. Potrebujem moment. - Dobre.
Dobre. Poďme.
Vybavuješ si voľno?
Hej, aby sme mohli byť spolu, keď sa vrátim.
Už pol roka sa ťa snažím odtrhnúť od pracovného stola.
A zrazu sa voľna nevieš dočkať.
Viem. Máš pravdu. Len...
Macko?
- Si v poriadku? - Hej. Áno.
Hej?
Naozaj sa z toho tešíš?
No, posledných pár týždňov si...
Neviem. Len...
Hej, P. Som v poriadku. Je to len práca. Pracujem.
Ja... neznášam, že som od teba preč. To je všetko.
Chýbame mi my dvaja.
Keď prídem domov, budeme spolu a porozprávame sa naozaj, hej?
Dobre, Cameron.
Ó, Bože.
Tak za tento exemplár určite môžeš ty.
To nie. Pamätám si, že Cory si to vybral sám.
- Ale? Trojmesačný? - Hej. Bol som tam.
Prechádzali sme sa
po obchode, tlačil som ho v kočíku. A on: „Hej, chlape.
Vidíš tamtie horčicovožlté dupačky?
Tie v živote potrebujem.“
Hej, je taký roztomilý. Čo som mal na to povedať?
Naozaj je veľmi roztomilý. S tým súhlasím.
Ale toto by malo byť trestné.
Spolu sa o ňu postaráme,
kým sa bude môcť postarať sama o seba. Dobre?
Musíme byť pre ňu silní, dobre? Je chorá.
Choď preč.
Vstávaj, chlape. No tak.
Ešte aspoň šesť hodín.
Šesť?
Vonku je ešte tma. Pozri!
Lebo je skoro. Ale už musíš vstať. Musíme ísť.
Túto ruku pusť. Presne, bum!
- A teraz to otoč. Dokonči to. - Bum.
Un, deux, trois.
Toto som robieval celý deň.
- Vonia to strašne dobre. - Myslíš?
- Kapusta. Kapusta. A mäta. Mäta. - Hej, dobre.
Daj si ich s trochou sójovej omáčky.
Dobre. Som v pohotovosti.
Ako dlho to potrvá?
Zobudí sa okamžite.
Dobre. Tu hore sme pripravení.
Dobre.
Oči nechajte zatvorené.
Budem odpočítavať od troch.
Na tri...
dva...
jedna.
Ste v poriadku.
Dýchajte.
- To je všetko? - Všetko.
Prebehlo to v poriadku?
Skvele.
Kedy sa s ním stretnem?
Zajtra ráno.
Dovtedy si trochu pospite.
Kým ste v našom zariadení,
tamtá peha je jediným miestom na vašom tele,
ktoré nie je zhodné s tým jeho.
Ak budete zmätený,
nájdite tú pehu a budete vedieť, kto ste. Dobre?
Vieme, aké to je zvláštne.
Máte to dobré.
Uvidíte.
Bum! Znovu.
- A ku brade. - Je po tebe.
Nič o tom nevieš, synak.
Príliš mladý.
Chlape.
Hej!
Bam!
- Ďalšia lacná ľavačka. - Hej, bejby!
Ukončiť hovor.
Oci?
- Haló, Cameron? - Hovorte so mnou.
- Nie. - Správa pre Poppy.
Hovoria, že ktorýkoľvek z týchto záchvatov ma môže zabiť.
Mohol by som zomrieť tu, počas tohto týždňa, a už ich nevidieť.
Stále si predstavujem, ako dostane tú správu. Ako to povie Corymu.
S Poppy si cez niečo prechádzame.
Minule som ju rozosmial.
Nepamätám si, kedy som to urobil naposledy.
Rozosmial ju.
To preto, že nie si vtipný.
To tiež.
Vieš, že ťa to zabije.
Ach, tak ty si vtipný. Choď do riti.
Cameron?
Sme pripravení.
Tak neskôr.
Zabav sa.
Poppy je najlepší spáč.
Keď je unavená, zaspí v priebehu sekúnd.
Zhasne ako sviečka.
Hovorí po francúzsky?
Hej, občas ešte niečo povie.
Napríklad, večer hovorí „bonne nuit“.
Alebo...
A čo je nové? To nie je možné. „Quoi de neuf. C'est pas possible.“
Alebo, keď je niečo fajn, alebo úplne dokonalé,
niekedy zašepká...
Parfait.
„C'est parfait.“
Zoznámite sa?
Si v poriadku?
Po včerajšku?
Áno.
Neviem, ako...
Neviem, čo teraz povedať.
Viem, že si nemyslíš, že som...
Ty.
Sedím tam hore, pozerám sa na Rafa.
Srdce mi ide vyskočiť z hrude, a som nervózny.
Naozaj nervózny.
Potom si pomyslím na ocka.
Keď som za ním prišiel prvýkrát po tom, čo sa rozišli.
Ako som nasadol do lietadla.
Proste ten strach, vieš?
Zatvorím oči.
A potom ich otvorím.
Už nie som v tej izbe.
Som tu.
Prepáč, chlape. Prepáč.
Vie, že ste nervózny, Jack.
Skrátka odpovedajte na otázky.
- Zvuk vypnutý. - Cameron...
vy ste vy.
Neexistujú nesprávne odpovede.
Zvuk zapnutý.
Dobre, Jack. Poppy pracuje s deťmi.
Hej, s deťmi, ktoré majú problémy s učením.
Formou hudobnej terapie.
Je to jej vlastná verzia metódy Orff Schulwerk.
S deťmi tvorí piesne a vkladá ich do tých piesní.
A... ony to zbožňujú.
Je šialene talentovaná.
A stará sa. Viete? Naozaj sa stará.
Vždy ste chceli deti?
Toto sa mi páči, Cameron Turner.
Myslím, že som si to uvedomil, keď som ju stretol.
Celé sa mi to páči.
Hej.
Dlhú dobu som bol cynický.
Páni. Ach, panebože.
V knihách máme strašidelne podobný vkus.
Čo sa týka pravej lásky alebo spriaznenej duše.
A potom príde niekto ako Poppy a vy si uvedomíte, že ste iba prežívali.
Hráš?
Masakrujem.
Ale... pred tebou hrať nebudem.
A tak som mohol pokračovať navždy.
Mal by si zastaviť Popremýšľať nad tým, čo robíš
Ach, nádhera. Áno.
Asi som mal šťastie.
Dobre.
Povedzte mi o vzťahu vašich rodičov.
Nuž, v podstate nie je o čom hovoriť.
Rozviedli sa, keď som mal päť, a otec sa odsťahoval za prácou.
Bol lekár. Detský. A...
Vyzerá ako ja. Znie ako ja, ale neviem...
O sedem mesiacov sa to dieťa narodí do sveta bez otca.
Sedem mesiacov.
Hej. Aspoň sa neľutuješ.
Aha, fajn. To je fér.
Budeš v pohode, chlape.
Fér.
A čo ty? Ako si na tom ty?
Ja?
Nikdy mi nebolo lepšie.
Ďalšie skvelé otázky?
Nie. Dobre.
Hej.
Neskutočne si to tu užívam.
Krásna príroda. Skvelé jedlo.
Cameron?
Povedzte to nejasne.
Andre. Darček.
Bude sa mi to páčiť?
- Asi nie. Asi je to... - Bože. Čo?
- Zdvihni nohy. - Kam?
- A kráčaj. Kráčaj. - Ou! Ups. Ach, nie!
Presne. Super.
Sme v bezpečí. V bezpečí.
Čo je to?
Kúpil si mi piano!
Andre!
Panebože.
- Strašne ti ďakujem. - Bol úplne ako Poppy.
Závratne bystrý a jemný.
Čo sa mu stalo?
Andre... spadol z motorky na horskej ceste.
Jeho telo dopadlo vysoko do konárov borovice.
Každých pár týždňov sa mi sníva, že je tam, v korunách stromov.
Sám. Len tam leží.
Povedali ste niekedy o tom sne manželke?
Nie.
Prečo nie?
Skoro celý rok nevyšla z domu.
Spávala v hosťovskej izbe, a...
Len sa ti snažím pomôcť.
Viem. Ja viem.
- Potrebujem byť sama. Vďaka. - Prosím...
O tomto neradi rozprávame.
Ako ste sa cítili, keď ste spávali oddelene?
Sám.
Hlavne som sa o ňu bál.
Chýbala mi.
Neznášali ste ju?
Prišla o svoje dvojča.
Nikdy nebola z tej motorky nadšená.
Dávala si za vinu, že viac neprotestovala.
Ale tú motorku by si aj tak kúpil.
Spomenuli ste, že Poppy za posledné mesiace
na terapii urobila pokrok.
Vy ste nikdy nemali sedenia?
Nie. Nie.
Hovorili ste s niekým po rozvode vašich rodičov?
Nie. Mal som päť.
Takže ste nikdy neboli na terapii?
Nie.
A s Poppy nemôžete hovoriť o vašom sne?
Už sú to dva roky. Prečo ste za niekým nešli?
Neviem.
Cameron?
Prepáčte, ja...
Prepáčte.
To nič.
Urobme si prestávku.
Odkladám ich pre teba.
Dobre.
Jack, pripravený?
Hej.
- Cameron? - Hej.
Dobre.
Zavolať Poppy.
Zvláštne načasovanie. Práve som volala s nemocnicou.
Potvrdili doktora Herberta na ultrazvuk dvadsiateho piateho.
Cam?
Je to skutočné.
Hej, veľmi skutočné. Živý človek v mojom tele.
Zdá sa mi to iné, ako to, čo si pamätám pri Corym, vieš?
Hej.
Pamätáš sa, ako sme na to prišli?
Panebože, áno. Ten šialený sneh.
Jessie a Zoe mali na druhý deň svadbu.
Zoe to vedela ihneď.
„Ach, Bože môj. Poppy, ty si tehotná.“
Ach, ten pocit si pamätám.
Ešte si ani nevyšla z ordinácie a hneď
si robila zoznam piesní, reproduktor pri bruchu.
Hej. Áno. Maternicová muzika.
Ach, už je to dávno.
Už by sme to mali povedať aj Corymu.
Hej, tiež som nad tým...
Rafa, pošli Poppy správu.
- Čo si to spravil? - Nepáči sa mi to.
A mne sa to podľa teba páči? Hovoriť s manželkou pod dohľadom?
Nie je tvoja manželka!
Ach, jasné. Jasné, chápem.
Neznesieš, aby to naozaj fungovalo. To je ten problém.
- Choď do riti! - Ty choď do riti!
A čo ja? Zobudím sa na tomto mieste,
čakám, kým ma odpojíš. Že vraj nie som ja.
Lebo nie si.
Nie si mnou!
Vieš čo? Nasrať na toto.
- Hovadina. Len tu ostaň. - Je to hovadina! Nasrať!
- Hovadina. Je to skutočné! - Otvorte tie dvere!
A ty to vieš. Vieš to.
Poppy povedala, že ak by to nespoznala, ak by jej mama bola nerozoznateľná...
Tu to máš. Nerozoznateľný.
Neurobíš to, lebo si priveľký sebec!
Preč odo mňa, kurva.
Skončil som s tebou. Ha?
Čo urobíš? Urob to. Kurva, urob to. Urob to!
Hej. Neodídeš odtiaľto.
Idem domov a všetko im poviem. Všetko!
Hej, to sa stavím. Sráč.
Vždy je to o tebe. Vždy je to o tebe.
Už neviem, ako dlho chce rozprávať,
a ty jej stále zatváraš dvere, lebo vnútri si myslíš, že nás opustila.
- To som si nikdy nemyslel! - Ale áno!
Myslel...
Hej. Hej, hej, hej.
To nič. To nič. Dýchaj, dýchaj.
Cam?
Čo, doriti?
V takom stave by nemal ísť domov.
Porozprávam sa s ním, ale má to v zmluve.
Musím ho vidieť.
Pamätám si, kedy som vedel, že bude v poriadku.
Plakala som pre Tracyho
Chcela som ho znovu vidieť
Ale život tak niekedy nefunguje
Niekedy v apríli sneží
A niekedy je mi tak zle
Tak zle
Niekedy chcem, aby sa život neskončil
A všetky tie veci Ktoré sa vraj pominú
A láska
Je ťažká až vtedy Keď je preč
Hej... To predtým mi je ľúto.
Nemyslím si, že nás opustila.
Nie, niečo na tom je.
Niečo na tom je.
Už dlho sa svojím spôsobom snaží so mnou hovoriť.
Myslel som, že mám viac času.
Povedal som jej iba o tom závrate pred tromi mesiacmi.
Keby som vtedy spomenul tie bolesti hlavy...
Hneď by nás nahnala do nemocnice na sken.
Našli by to, než sa to rozšírilo.
Vyriešili by sme to spolu.
Viem, že sa musíš vrátiť a ešte ich vidieť. Chápem to.
Ale urob, čo je správne.
O sedem mesiacov sa to dieťa...
Nerob to.
Ak jej to povieš, robíš to pre seba. Ja to hovorím pre nich.
Stačí.
Ránko.
Hej, Jack.
Hej, hej. Si v poriadku. To nič.
- Doriti. - To nič.
Si v poriadku.
Hej.
Monitorovanie výstupu z vašich šošoviek
je dôležitou súčasťou Jackovho psychologického hodnotenia.
Nič sa nenahráva?
Také sú predpisy.
A iba Jack má k tomu prístup?
Nikto iný to nezačuje ani neuvidí.
Prístup povolený.
Snažte sa na toto celé zabudnúť
a len si užite čas s rodinou.
Uvidíme sa o tri dni, Cameron.
Skúste to všetko pustiť z hlavy. Užite si domov.
A vráťte sa.
Ach, môj Bože.
Zavolajte mu.
Panebože.
Zdvihnite.
Cameron, o chvíľu príde auto. Skúste sa postaviť.
Cameron?
Musíte sa vrátiť.
Práve som prišiel.
Možno bude potrebné iba zmeniť lieky, ale musíme sa na vás pozrieť.
Nevrátim sa.
Ak ostanete a budete mať ďalší záchvat bez dozoru,
mohli by ste zomrieť pred očami svojej rodiny.
Choďte doriti.
Kurva. Kurva.
Cameron?
Hovorte so mnou.
Ráno odíde Jack.
Ešte som neskončil s jeho psychologickým hodnotením.
Nesúhlasím s tým, aby šiel domov.
Poppy ho očakáva.
- Mám... - Jack je pripravený. Zajtra odíde.
V zmluve to máme ošetrené.
Bude poznamenané, že si s rozhodnutím nesúhlasil.
Povedz Jackovi, nech zavolá Poppy.
Pošmykol si sa v sprche. Mierny otras mozgu. Sken bol v poriadku.
Zajtra budeš doma.
Dobre.
Ak tieto dva týždne doma pôjdu dobre, čo pôjdu,
tento proces ti vymažeme z pamäti
a tu ťa už neuvidíme.
Ak sa Cameron prebudí, bude ťa monitorovať.
Ale pokiaľ sa nevyskytnú žiadne problémy,
nebude mať možnosť to zastaviť.
Viem, že to nie je, ako sme plánovali, ale si pripravený.
Nemysli na to ako na test.
Len ako na návrat domov.
Macko? Ukáž sa mi.
Si v poriadku?
- Len... len to trochu bolí. Som v pohode. - Hej?
Už to odpuchlo.
Čo povedali?
Že budem pár dní trochu popletený. Ale som v poriadku.
Poď ku mne.
Vystrašil si ma.
Aj sám seba.
Čaká na teba vo svojej izbe.
- Kto? - Tvoj syn.
Drž hubu.
Debil.
Prepáč, musel som.
Dokelu, Cam. Takto ma nestraš.
Blbec.
- Poď ku mne. - Nie.
No tak, poď sem.
- Ani náhodou. - Prepáč.
Len pokoj, tiger.
Kvík.
Čo, dokelu? Ellington?
Hej, kamoš.
Páni, myslím, že Kvík je naštvaný, že si odišiel a udrel si hlavu.
Páni, nenechá to tak. Ellington.
Dobre, Kvík.
Pustím ho von.
Pozriem sa za Corym.
Hej.
Ra... Čo sa stalo?
Odpadli ste.
V bezvedomí ste boli skoro 24 hodín.
Čo si myslí Poppy?
Všetko je v poriadku, Cameron.
Čo to znamená?
Neodišiel.
Kým ste spali, všetko sme sledovali. Všetko je v poriadku.
Nie, nie. Nestihol som...
Je mi ľúto, že sa to stalo takto...
Neskončil som. Nepovedal som.
- ...ale bolo to správne rozhodnutie. - Blbosť.
Neskončil som!
Teraz to nie je o vás.
Ako prosím?
- Máte príležitosť, ktorú nemá nikto. - Nie. Nie.
Nebuďte slepý, Cameron.
- Naserte si. - Zomierate.
Zomierate.
- Vy zomierate, Cam. - Prestaňte!
Prestaňte.
Jack bol pripravený.
Sú v dobrých rukách.
Sú vo vašich rukách.
Chcem vidieť záznam.
Hneď.
A vy prestaňte sledovať moju rodinu.
Naučil som sa to v škole. Papier je drevo.
Áno.
- Má to... ukáž mi to. - Je?
Áno, je tam drevo.
Hej. Áno, pane.
- Toto je jediný prenos? - Dobre.
Áno.
Rád by som bol sám.
Nie.
Takže, čo je tá vec, ktorú som chcel, aby si robil viac?
- Čítanie? - Ach. Dobre.
Niečo tu pre teba mám.
V podstate je to od tvojej starkej.
Dala mi ju, keď som bol asi v tvojom veku.
Otvor ju, je super.
Dobre.
Niečo do nej napísala.
Za toto som Andreho chcela zabiť,
keď sme boli malí.
A teraz študujem každé slovo, ktoré podčiarkol.
Nejako...
...konečne znovu dýcham.
Ale mám pocit, že som stratila teba, Cam.
Máš toľko práce v zamestnaní, ktoré neznášaš.
Akoby si tu ani nebol.
A nehovorím, že za to môžeš iba ty, chápeš? Sme v tom obaja.
Viem, že som chvíľu bola mimo.
A viem, že som ťa vystrašila.
A je mi to ľúto, Cam. Naozaj.
A keď som vtedy počula tie slová... „Udrel som si hlavu.“
Nemôžem ťa stratiť, Cam. Neprežila by som to.
Takže teraz ti hovorím, že som s týmto tichom skončila.
Začneme sa rozprávať a napravíme to.
Niečo som ti vyrobil.
SKORO SA UZDRAV
Fakt necitlivé.
Ach, nie. To... Prepáč. Ja...
Doriti. Je mi to...
Ty sprostaňa.
Vystrašila si ma.
Tvoja tvár. Bolo... Bolo...
Vystrašila si ma. Fakt dobré.
Je... Je to dobré. Vtipné.
Hej. To nič.
Si v poriadku.
Som tu. Si v poriadku.
ZÁZNAM ZO ŠOŠOVIEK NEDOSTUPNÝ
Šošovky si vyberá čoraz viac,
nielen na spanie.
Nemusí ich nosiť celý čas. Sú mu nepríjemné.
Súcití s vami.
Ale tiež je mu nepríjemné, že jeho rodinu sledujú.
Je mi fuk, či mu to je príjemné. Je to moja rodina.
Cameron, to, čo teraz cítite, je normálne.
Nie, nie je.
Niečo nie je v poriadku.
Cítim to. Už pár dní. Niečo je iné.
V tejto fáze
sú všetky tieto pocity normálne. On je v poriadku.
Hej.
Čo je to s tebou?
Cory, kamoš, večera.
Cory. Pauza.
Cory, no tak.
Čo myslíš?
Chutí mi to.
- Pecorino namiesto parmezánu. - Fakt dobré.
Hej.
No tak, chlape. Hneď. Koniec.
Menej slané, nie? Sladšie?
Hej. Je to skvelé.
- Si v poriadku, zlatko? - Hej.
- Čo je? - Nič, som v pohode. Len...
Už prestaň!
Ach, nie.
Prístup zamietnutý.
SPRÁVY
POPPY - CHLAP NA ODTOK BUDE MEŠKAŤ, CCA 14.15
CAM - POSLAL SPRÁVU VŠETKO OK
PRE TOTO SOM NAŠIEL SUPER MIESTO
HORE NAD PLATŇAMI...?
POPPY ÁCH. URČITE! SUPER.
KÚPIŠ OLEJ + SAPONÁT? CMUK
PRÁVE SOM V OBCHODE.
TOTO SOM UKÁZALA TRIEDE.
- Hej, tackací tanec. - Budem veľký brat!
- Super! - Tackáč!
CAM CHALAN MÁ (MOJE) VLOHY
Ľúbim ho.
RE: NA ČOM PRACUJEM UTOROK, 6.11.
MACKO, SKVELÉ! SOM RADA, ŽE ZAS KRESLÍŠ.
RE: NA ČOM PRACUJEM CAM: HEJ?
Páni.
Rob, čo musíš.
Hej, hej. Len...
Buď opatrný.
Hej, Doc.
Doc.
Vstávaj.
Čo sa deje?
Len som mal strašnú nočnú moru a chcel som ťa vidieť.
Hej, mám nápad.
Budeme predstierať, že je to pivo, dobre?
Prvýkrát som ho pil s mamou, ale bol som starší.
Ale to nič. Nikomu to nepovieme.
Hej.
A toto bolo jej najobľúbenejšie jedlo k pivu.
Fazuľa edamame s kopou soli.
Zapitá lahodným, sviežim pivom.
- Mňam. - Ako sa to je?
Vidíš? Daj si ten vrchný. Jeden po druhom, zvrchu.
Vylúskni ho. Do toho. Hej.
- Chutí to dobre. - Dobré, však?
Lepšie, ako to vyzerá.
A teraz to skús s pivom.
Dobre.
Jablkový džús, ale... Počkaj, počkaj. Na zdravie.
Na tvoj dlhý život.
Na edamame.
Dám si ešte jednu.
Poď ku mne, kamoš.
Si v poriadku, oci?
Ukáž, nech sa na teba pozriem. Ukáž mi tú tvár.
Hej, som v pohode.
To nič.
Cory?
Áno?
Ľúbim ťa, kamoš.
Aj ja ťa ľúbim, ocko.
Ja viem.
Buď dobrý, Doc.
P?
P.
Milujem ťa.
Poppy, zobuď sa.
Macko, čo sa deje?
Čo sa deje?
Nič. Len...
Len som mal naozaj zlý sen.
Nahneval som sa na Coryho. Snívalo sa mi, že som o všetko prišiel.
Ach, zlatko.
Poď sem.
Bože, zlatko, ty sa chveješ. Chveješ sa.
Bolo to také skutočné.
Ach, zlatko.
- Sme tu, dobre? - Áno.
Už sme na tom lepšie. Však?
Hej, sme na tom skvele.
Ak to bude chlapec...
mal by sa volať Andre.
Hej. Viem.
Poppy?
Áno?
Sklamal som ťa.
Cam, prestaň. Poď sem.
Je mi to tak ľúto. Ja...
Počúvaj.
Sme naspäť, nie?
A je to úžasné.
Hej?
Áno.
Poď sem.
No tak, spi.
Ďakujem.
Postaraj sa o nich.
Postarám.
Od dnešného rána je oficiálne Cameron Turner.
Nikdy o tomto nebude vedieť.
Dobre.
Ďakujem vám, doktorka.
Ja ďakujem.
Je ťažké byť zabudnutým.
O chvíľu príde nový klient.
Príďte za nami, keď s ním dohovoríte.
Jack vám niečo nechal.
Zlatko?
Povedz, že ma miluješ.
Milujem ťa.
Nie, nie, nie.
Cam.
Čo robíš? Ja tu krájam.
Ale naozaj, P.
Čo?
Pozri sa mi do očí a povedz, že ma miluješ.
- Čo to robíš? - Len... No tak. Naozaj.
Potrebujem to počuť.
Dobre.
Milujem ťa, Cameron Turner.
Vždy som ťa milovala a vždy budem.
- Aké to bolo? - Dobré.
Preklad titulkov: Martina Mydliar